Odense Adresse-Contoirs Efterretninger, 1835-03-02
Almindelig Politik. Med mistænksomt Blik vedblive flere, især tydske, Nabo stater at betragte Schweitz, og Regjeringen i Storhertugdømmet Baden har endog seet sig foranlediget til, at tage nye strængere Forholdsregler imod Forbindelsen med dette Land. Saaledes har den badenske Minister ved Eedsforbundet, Hr. v. Dusch, under 16 Febr. tilmeldt Regjeringen i Kanton Jurich, og sandsynligviis i flere Kantoner, at hans Regjering har erholdt sikkre Spor, der vise, at der paa schweitzersk Grund af tydske Flygtninger paany dannes Foreninger af tydske Haandværkere, anlægges Vaabendepoter og udruges truende Planer for Nabostatens Sikkerhed, hvorhos han gjør opmærksom paa de Forviklinger og Følger, som nye Foretagender imod Nabostaterne fra Schweitz, der maatte ligne Savoyer-Expeditionen, vilde medføre. Det Züricher Regjeringsraad har dog anseet Sagen vigtig nok, til af Politieraadet, som vel holder disse Bekymringer fra Badens Side for overdrevne, men imidlertid ligeledes selv i den sidste Tid har bemærket en paafaldende Virksomhed i de betegnede Klasser, at forlange Oplysning om, hvad der i denne Henseende maatte være at gjøre, Fremdeles har Regjeringen i Baden under 18 Februar udstedet en Forordning, som indskjærper og udvider Forbudet imod Haandværkssvendenes Vandringer til Schweitz. Denne Forordning har følgende mærkelige Jndledning: "Jfølge indløbne, fuldkommen troværdige Efterretninger har det i Kanton Bern herskende Uvæsen paa en aldeles tøilesløs Maade taget Overhaand, ogsaa i andre Dele af Schweitz; ikke allene have tydske Haandværkssvendes Forsamlinger udbredt sig over flere Kantoner, men i disse sidste trykkes de groveste Smædeskrifter imod tydske Fyrster og Regjeringer, og forelæses i de aftalte og taalte Sammenkomster samt udbredes ved udsendte Haandværksvende i de tydske Nabolande. Desuden staae disse Forsamlinger indbyrdes i Forbindelse; der aftales i dem voldsomme Foretagender imod Tydskland, o. s. v. Paa Grund heraf ere alle badenske Haandværkssvende i hele Schweitz blevne hjemkaldte, og Forbudet imod deres Vandringer i Kanton Bern er udvidet til hele Schweitz. Alle andre Haandværkssvende, uden Hensyn til deres Fædreland, er det forbudet at indvandre til Schweitz, langs med den badenske Grændse og de skulle vises tilbage ved Grændsen, med Paategning i Vandrebøgerne, at dette har været Tilfældet. Heller ikke tilstedes det fremmede Haandværkssvende, som indvandre fra Schweitz, eller andre dertil grændsende Stater, at opholde sig i Baden; men de skulle paa den nærmeste Vei begive sig til deres Fædreland. Forlade de derpaa den betegnede Marschroute, eller bruge længere Tid dertil, end den dem tilstaaede, straffes de med een eller to Dages Arrest paa smaal Kost (Vand og Brød?) og føres derefter ved Gensd'armer over Grændsen. Endeligen skulle alle fra Schweitz og Nabostaterne indvandrende Haandværkssvende ved Jndtrædelsesstationerne nøiagtigen visiteres, om de ikke bære oprørske Skrifter hos sig, i hvilket Tilfælde disse forsegles og indsendes til Regjeringen, og Bærerne afleveres til Politiet, som da behandler dem efter Lovene. - At Frankerig just heller ikke er paa det gunstigste stemt for Forholdene i Schweitz, skjøndt Efterretningen om dets Enighed med Østerrig i denne Henseende fremdeles modsiges, slutter Man deraf, at den ministerielle "Journal des Debats" meddeler en Korrespondentsartikel fra Bern, hvori en aristokratisk Reaktion skildres som forestaaende, med Lovtaler, over Aristokraterne og Udfald imod de Schweitzer Patrioter." J det mindste grunde de franske Oppositionsblade herpaa den Paastand, at den franske Regjering ikke ugjerne vilde see en slig Reaktion.